Source: http://www.consilium.europa.eu/mt/policies/eu-uk-after-referendum/
Timestamp: 2017-06-24 12:30:16+00:00
Document Index: 1520870

Matched Legal Cases: ['Art. 50', 'Art. 50', 'Art. 50', 'Art. 50', 'Art. 50', 'art.50', 'Art. 50', 'Art. 50', 'Art.50', 'Art. 50', 'Art. 50', 'Art.50', 'art.50']

Spjegazzjoni dwar il-proċess ta' negozjar tal-Brexit
Fid-29 ta' Marzu 2017, ir-Renju Unit innotifika formalment lill-Kunsill Ewropew bl-intenzjoni tiegħu li jħalli l-UE.“Ma hemm l-ebda raġuni biex nagħmlu tabirruħna li dan huwa jum ta’ ferħ, la fi Brussell u lanqas f’Londra”, qal Donald Tusk, il-President tal-Kunsill Ewropew dakinhar. Żied jgħid li l-komunità ta’ 27 tibqa' "determinata u magħquda" fin-negozjati li ġejjin: "L-għan tagħna huwa ċar: li nimminimizzaw id-danni għaċ-ċittadini, in-negozji u l-istati membri tal-UE." In-notifika tal-Artikolu 50 ssegwi l-eżitu tar-referendum tar-Renju Unit tat-23 ta’ Ġunju 2016. 2017
Kunsill Ewropew (Artikolu 50)
Fit-22 ta' Ġunju, il-Kunsill Ewropew (Artikolu 50), fil-format ta' UE 27, eżamina l-aħħar żviluppi fin-negozjati wara n-notifika tar-Renju Unit skont l-Artikolu 50 TUE.Fil-marġni ta' din il-laqgħa, il-mexxejja tal-UE 27 approvaw il-proċedura għar-rilokazzjoni tal-aġenziji tal-UE li bħalissa jinsabu fir-Renju Unit.
Siltiet ewlenin mill-Kunsill Affarijiet Ġenerali u l-Kunsill Affarijiet Ġenerali (Art. 50), fl-20 ta' Ġunju 2017, fil-Lussemburgu.
Kunsill Affarijiet Ġenerali (Art. 50)Il-Kunsill, fil-format UE27, ġie informat mill-Kummissjoni dwar l-ewwel ċiklu ta' negozjati tal-Brexit mar-Renju Unit. Il-ministri ddiskutew is-sitwazzjoni attwali tat-taħditiet tal-Brexit u t-triq ’il quddiem. Fil-marġini tal-laqgħa tal-Kunsill, il-ministri tal-UE27 iddiskutew il-proċedura biex tittieħed deċiżjoni dwar ir-rilokazzjoni taż-żewġ aġenziji tal-UE li huma bbażati fir-Renju Unit. Il-mexxejja tal-UE27 huma mistennija japprovaw il-proċedura, fil-marġni tal-Kunsill Ewropew (Artikolu 50) fit-22 ta’ Ġunju.Din il-proċedura ser tikkonsisti minn: sejħa għal offerti mill-istati membrivalutazzjoni mill-Kummissjoni abbażi ta’ kriterji oġġettivideċiżjoni finali mis-27 stat membru permezz ta’ vot fil-ħarifa tal-2017
Kunsill Affarijiet Ġenerali (Art. 50), 20/06/2017
Il-bidu tan-negozjati bejn l-UE u r-Renju Unit
Fid-19 ta’ Ġunju 2017, Michel Barnier, in-Negozjatur Ewlieni għall-UE, u David Davis, Segretarju tal-Istat għall-Ħruġ mill-Unjoni Ewropea nedew l-ewwel rawnd tan-negozjati tal-Brexit. Dan l-avveniment ta’ ġurnata sar fi Brussell. Minbarra l-istruttura tan-negozjati u l-kwistjonijiet futuri, il-ftuħ tan-negozjati ffoka fuq: kwistjonijiet relatati mad-drittijiet taċ-ċittadiniis-saldu finanzjarjuil-fruntiera tal-Irlanda ta’ Fuqkwistjonijiet oħra tas-separazzjoniFlimkien mar-rappreżentanti tal-Kummissjoni Ewropea, kienu preżenti wkoll rappreżentanti tal-President tal-Kunsill Ewropew li pparteċipaw fi rwol sekondarju fin-negozjati. In-negozjatur tal-Unjoni ser jirrapporta sistematikament lill-Kunsill Ewropew, lill-Kunsill u lill-korpi preparatorji tiegħu.
Diskors mis-Sur Michel Barnier, in-Negozjatur Ewlieni tal-Kummissjoni Ewropea, wara l-ewwel ċiklu ta’ negozjati tal-Artikolu 50 mar-Renju Unit (Kummissjoni Ewropea) ×
22 ta' Mejju
Kunsill Affarijiet Ġenerali (Artikolu 50)
Filmat tal-punti ewlenin mil-laqgħa tal-Kunsill Affarijiet Ġenerali (Art. 50), Brussell, 22 ta' Mejju 2017
Fit-22 ta' Mejju, il-Kunsill, imlaqqa' fil-format tal-UE27, adotta deċiżjoni li tawtorizza l-ftuħ tan-negozjati dwar il-Brexit mar-Renju Unit. Id-deċiżjoni nnominat ukoll il-Kummissjoni Ewropea bħala n-negozjatur tal-UE.Il-Kunsill adotta wkoll direttivi ta' negozjar (mandat għall-Kummissjoni), maħsubin għall-ewwel fażi tan-negozjati.Adotta wkoll deċiżjoni biex jitwaqqaf grupp ta’ ħidma ad hoc li ser jgħin lill-Kunsill u l-Coreper fi kwistjonijiet relatati mal-ħruġ tar-Renju Unit mill-Unjoni.
Il-Kunsill (Art. 50) jawtorizza l-bidu tat-taħditiet tal-Brexit u jadotta d-direttivi ta' negozjati
Kunsill Affarijiet Ġenerali (art.50), 22 ta' Mejju 2017
17 ta' Mejju
L-ambaxxaturi tal-UE27 japprovaw prinċipji ta’ trasparenza
Il-Kumitat tar-Rappreżentanti Permanenti (Coreper), li ltaqa’ f’format tal-UE27, approva prinċipji gwida għal trasparenza fin-negozjati dwar Brexit. Dawn il-prinċipji ser jiffaċilitaw skrutinju pubbliku effettiv tan-negozjati bla preċedent li ġejjin.Id-dokumenti kollha ta’ negozjar tan-negozjatur tal-UE (il-Kummissjoni) kondiviżi mal-Kunsill, il-Parlament Ewropew jew ir-Renju Unit ser jiġu rilaxxati lill-pubbliku, fil-limiti tal-liġi tal-UE.Ir-regoli dwar it-trasparenza u l-aċċess pubbliku għad-dokumenti ser japplikaw għad-dokumenti kollha fil-kuntest tan-negozjati dwar Brexit.
Prinċipji gwida għat-trasparenza fin-negozjati tal-Brexit
3 ta' Mejju
Il-Kummissjoni Ewropea tirrakkomanda abbozz ta' direttivi ta' negozjati
Il-Kummissjoni ppreżentat lill-Kunsill (fil-livell tal-Coreper) rakkomandazzjoni għal deċiżjoni tal-Kunsill dwar in-negozjati għall-Brexit. Din tinkludi abbozz ta' direttivi ta’ negozjati (mandat dettaljat għall-Kummissjoni). Abbażi ta' din ir-rakkomandazzjoni, il-Kunsill Affarijiet Ġenerali tat-22 ta' Mejju 2017 mistenni jawtorizza l-ftuħ tan-negozjati, jinnomina lill-Kummissjoni bħala n-negozjatur tal-UE u jadotta d-direttivi ta' negozjati. Recommendation for a Council decision authorising the Commission to open negotiations with the UK ×
29 ta’ April
Kunsill Ewropew Straordinarju (Art. 50)Fid-29 ta’ April, il-mexxejja tal-UE27 iltaqgħu fl-ewwel summit wara li r-Renju Unit uffiċjalment attiva l-Art. 50. B’mod unanimu adottaw linji gwida għat-taħditiet li jmiss dwar Brexit. Dawn ser jiddefinixxu l-qafas tan-negozjati u jistabbilixxu l-pożizzjonijiet u l-prinċipji ġenerali tal-UE. Kunsill Ewropew Speċjali (Art.50), 29/04/2017
27 ta’ April
Filmat tal-punti ewlenin tal-laqgħa tal-Kunsill Affarijiet Ġenerali (Art. 50), il-Lussemburgu 27 ta’ April 2017
Kunsill Affarijiet Ġenerali (Art. 50)Il-Kunsill, f'format ta' UE27, iffinalizza t-tħejjijiet għal-laqgħa straordinarja tal-Kunsill Ewropew (Art.50) tad-29 ta' April billi ddiskuta l-abbozz tal-linji gwida għan-negozjati dwar il-Brexit.
Kunsill Affarijiet Ġenerali (art.50), 27/04/2017
Il-President Tusk iltaqa' mal-PM May
Fis-6 ta' April 2017, il-President Donald Tusk iltaqa' mal-Prim Ministru Theresa May f'Londra
Il-President Donald Tusk jiltaqa’ mal-Prim Ministru Theresa May f'LondraIl-President tal-Kunsill Ewropew iltaqa’ mal-Prim Ministru tar-Renju Unit ġimgħa wara n-notifika uffiċjali tal-Artikolu 50. "Qed niltaqa' ma' Theresa May biex jiġi żgurat li t-taħditiet dwar Brexit jibdew fuq sieq tajba. It-tnejn qbilna li nibqgħu f'kuntatt regolari matul il-proċess kollu."Il-President Donald Tusk 31 ta' Marzu
Kummenti mill-President Donald Tusk dwar l-abbozz ta' linji gwida għan-negozjati
Kummenti mill-President Donald Tusk dwar il-passi li jmiss wara n-notifika mir-Renju Unit, Malta, 31 ta' Marzu 2017
Jintbagħat l-abbozz ta' linji gwida għan-negozjati lill-mexxejjaL-abbozz ta' linji gwida nħareġ fil-31 ta' Marzu 2017. Il-President Tusk iddeskriva l-elementi ewlenin tal-proposta fil-laqgħa għall-istampa li saret dakinhar f'Malta. "L-UE27 ma jieħdux u mhux ser jieħdu approċċ li jikkastiga. Il-Brexit fih innifsu diġà jikkastiga biżżejjed. Wara aktar minn erbgħin sena magħqudin, nafuh lil xulxin li nagħmlu minn kollox biex dan id-divorzju jimxi bl-aħjar mod possibbli."Il-President Donald Tusk Il-Kunsill Ewropew speċjali (Artikolu 50), fil-format UE27, ser jiltaqa' fid-29 ta' April 2017 biex jaqbel dwar it-test finali tal-linji gwida.
Kummenti mill-President Donald Tusk dwar il-passi li jmiss wara n-notifika mir-Renju Unit
29 ta’ Marzu
L-ittra ta’ notifika tal-Artikolu 50
L-ittra ta’ notifika tal-Artikolu 50 ingħatat fid-29 ta’ Marzu 2017
Ir-Renju Unit jiskatta l-Artikolu 50 biex iħalli l-Unjoni EwropeaIr-Renju Unit innotifika formalment lill-Kunsill Ewropew bl-intenzjoni tiegħu li jħalli l-UE. Il-Kunsill Ewropew adotta stqarrija fir-rigward tan-notifika tal-UE. Jiddispjaċina li r-Renju Unit ser iħalli l-Unjoni Ewropea, iżda aħna lesti għall-proċess li issa ser ikollna nsegwu. (...) F’dawn in-negozjati l-Unjoni ser taġixxi bħala entità waħda u ser tippreserva l-interessi tagħha. L-ewwel prijorità tagħna ser tkun li tiġi minimizzata l-inċertezza kkawżata mid-deċiżjoni tar-Renju Unit għaċ-ċittadini, in-negozji u l-istati membri tagħna.Kunsill Ewropew, 29 ta' Marzu 2017
Dikjarazzjoni mill-Kunsill Ewropew dwar in-notifika mir-Renju Unit, 29/03/2017
L-ittra ta’ notifika tal-Artikolu 50, 29/03/2017
Kummenti mill-President Donald Tusk wara n-notifika mir-Renju Unit
21 ta’ Marzu
Il-President Tusk isejjaħ Kunsill Ewropew dwar il-Brexit fid-29 ta’ April 2017Il-Kunsill Ewropew speċjali, f'format ta' UE27, ser jadotta l-linji gwida għat-taħditiet dwar il-Brexit. "Jeħtieġ li nagħmlu dak kollu li huwa possibbli sabiex il-proċess tad-divorzju jkun wieħed tal-anqas tbatija għall-UE," qal il-President Tusk.L-appell tal-President Tusk sar bi tweġiba għat-tħabbira minn Londra dwar l-intenzjoni tagħha li tattiva l-Artikolu 50 fid-29 ta’ Marzu 2017. President Tusk calls a European Council on Brexit for 29 April, 21/03/2017
15 ta' Diċembru
Proċedura ta' negozjar Infografika - Proċess tal-Brexit
Waqt il-laqgħa informali tagħhom f'Diċembru 2016, is-27 mexxej qablu dwar il-proċedura mniżżla hawn taħt għat-taħditiet li ser isiru dwar il-Brexit: Ir-Renju Unit jattiva l-Artikolu 50 billi javża lill-Kunsill Ewropew dwar il-ħsieb tiegħu li jitlaq.Il-mexxejja tas-27 pajjiż tal-UE adottaw 'linji gwida', li jinkludu prinċipji u pożizzjonijiet ġenerali, għan-negozjati. Huma ser jaġġornaw dawn il-linji gwida matul in-negozjati, kif meħtieġ.Wara rakkomandazzjoni mill-Kummissjoni, il-Kunsill Affarijiet Ġenerali jawtorizza l-ftuħ tan-negozjati.Il-Kunsill jadotta direttivi ta' negozjati dwar is-sustanza u dwar l-arranġamenti istituzzjonali dettaljati. Dawn jistgħu jiġu emendati u jistgħu jsiru żidiet magħhom matul in-negozjati.Il-Kunsill ser jaħtar lill-Kummissjoni bħala n-negozjatur tal-Unjoni li ser jinnegozja f'isem is-27 pajjiż. Il-Kummissjoni nnominat lil Michel Barnier bħala n-negozjatur ewlieni. Ser tirrapporta lura lill-mexxejja u lill-Kunsill matul in-negozjati u ser iżżomm ukoll lill-Parlament Ewropew "infurmat mill-qrib u regolarment".Il-Kunsill u l-korpi ta' tħejjija tiegħu ser jiżguraw li n-negozjati jsiru f'konformità mal-linji gwida mogħtija mis-27 pajjiż tal-UE. Hu ser jagħti gwida lill-Kummissjoni."Adottajna l-istruttura organizzattiva fejn il-Kunsill Ewropew iżomm il-kontroll politiku fuq il-proċess, u l-Kummissjoni tkun in-negozjatur tal-Unjoni", qal il-President Tusk wara l-laqgħa. 15 ta' Diċembru
Laqgħa informali tas-27 kap ta' stat jew ta' gvern tal-UE
Is-27 mexxej u l-Presidenti tal-Kunsill Ewropew u tal-Kummissjoni ħarġu d-dikjarazzjoni, li fiha ddikjaraw li jinsabu lesti jibdew in-negozjati mar-Renju Unit hekk kif ir-Renju Unit ikun ta n-notifika skont l-Artikolu 50. "Nilqgħu l-intenzjoni tar-Renju Unit li jagħmel dan qabel l-aħħar ta' Marzu 2017, sabiex inkunu nistgħu nibdew nindirizzaw l-inċertezzi li jirriżultaw mill-prospett tal-ħruġ tar-Renju Unit," qalu fid-dikjarazzjoni.Huma tennew ukoll l-impenn tagħhom għall-prinċipji li ntlaħaq qbil dwarhom f'Ġunju 2016, fosthom:ma jsirux negozjati mingħajr notifika bilanċ bejn drittijiet u obbligiebda aċċess għas-suq uniku tal-Ewropa jekk ma jiġux aċċettati l-erba' libertajiet tal-UE
Dikjarazzjoni wara l-laqgħa informali tas-27 kap ta' stat jew ta' gvern, 15 ta' Diċembru 2016
29 ta' Novembru
Tusk iwieġeb għat-tħassib tal-MPs tar-Renju Unit dwar l-istatus taċ-ċittadini tal-UE u tar-Renju Unit Il-President Donald Tusk wieġeb lill-MPs tar-Renju Unit dwar it-tħassib tagħhom rigward l-istatus taċ-ċittadini tal-UE fir-Renju Unit u taċ-ċittadini tar-Renju Unit li jgħixu u jaħdmu fl-Ewropa. "Fl-ittra tagħkom tlabtuni nsolvi 'din il-kwistjoni darba għal dejjem' fil-Kunsill Ewropew f'Diċembru. Fir-realtà dan ikun ifisser li n-negozjati jkunu bdew diġà f'Diċembru. L-UE tinsab lesta tagħmel hekk, iżda dan jista' jsir biss bil-kondizzjoni li jkun ġie attivat l-Artikolu 50. (...) id-deċiżjoni dwar l-attivazzjoni tal-Artikolu 50 tappartjeni biss lir-Renju Unit, u dan nirrispettawh kompletament."L-istess bħalkom, nixtieq nevita s-sitwazzjoni fejn iċ-ċittadini jsiru 'pedini tan-negozjar' fil-proċess tan-negozjati. Biex dan ma jseħħx, ser ikollna bżonn soluzzjonijiet preċiżi u komprensivi li, aktar milli espressjonijiet li jinstemgħu sbieħ, jipprovdu liċ-ċittadini garanziji ġenwini ta' sigurtà."
Ittra lill-MPs tar-Renju Unit dwar iċ-ċittadini tal-UE fir-Renju Unit u ċ-ċittadini tar-Renju Unit fl-Ewropa ×
13 ta' Ottubru
Il-President Tusk dwar il-Brexit
Il-President Tusk tkellem fil-konferenza taċ-Ċentru tal-Politika Ewropea fit-13 ta’ Ottubru 2016
"Hard Brexit" jew "no Brexit", jgħid Tusk"L-unika alternattiva reali għal 'hard Brexit' hija 'no Brexit'. Anke jekk illum kważi ħadd ma jemmen f’din il-possibbiltà", qal il-President tal-Kunsill Ewropew, Donald Tusk, fid-diskors tiegħu fil-European Policy Centre fi Brussell.Huwa qal li l-kompitu ewlieni matul in-negozjati tat-tluq ser ikun li jitħarsu l-interessi tal-UE u l-interessi ta’ kull wieħed mis-27 pajjiż. Saħaq ukoll li l-aċċess għas-suq uniku Ewropew jeħtieġ li jkunu aċċettati l-erba’ libertajiet tal-UE: tal-persuni, tal-merkanzija, tal-kapital u tas-servizzi.
Diskors li sar fiċ-Ċentru tal-Politika Ewropea (EPC), Brussell, 13 ta' Ottubru 2016 ×
2 ta' Ottubru
Ir-Renju Unit ser jibda l-proċess tan-negozjati għall-irtirar formali sal-aħħar ta' Marzu 2017, il-Prim Ministru Britanniku Theresa May qalet fit-2 ta’ Ottubru 2016 matul il-konferenza f'Birmingham.Il-President Donald Tusk immedjatament laqa’ din id-dikjarazzjoni. "Din iġġib iċ-ċarezza mixtieqa dwar il-bidu tat-taħditiet fuq Brexit. Ladarba jiġi attivat l-Artikolu 50, l-UE27 ser timpenja ruħha li tissalvagwardja l-interessi tagħha," qal fuq Twitter.Id-dikjarazzjoni tal-Prim Ministru May iġġib iċ-ċarezza mixtieqa dwar il-bidu tat-taħditiet fuq Brexit. Ladarba jiġi attivat l-Artikolu 50, l-UE27 ser timpenja ruħha li tissalvagwardja l-interessi tagħha
- Donald Tusk (@eucopresident) 2 ta' Ottubru, 2016
Il-President Donald Tusk iltaqa’ mal-Prim Ministru Theresa May f'Londra
Il-President tal-Kunsill Ewropew, Donald Tusk, mar Londra għal skambju ta’ fehmiet mal-Prim Ministru tar-Renju Unit Theresa May. “Għidt lill-Prim Ministru May li ninsab konvint li huwa fl-aħjar interess ta’ kulħadd li nibdew in-negozjati dalwaqt, biex innaqqsu u eventwalment intemmu l-inċertezza,” stqarr wara l-laqgħa.
Kummenti mill-President Donald Tusk waqt il-laqgħa tiegħu mal-Prim Ministru tar-Renju Unit Theresa May ×
29 ta' Ġunju
Punti ewlenin tal-laqgħa informali tas-27 mexxej, 29 ta' Ġunju 2016
Fil-laqgħa informali tagħhom fid-29 ta' Ġunju s-27 mexxej qablu li jerġgħu jiltaqgħu fis-16 ta' Settembru fi Bratislava biex ikomplu t-taħditiet
Laqgħa informali tas-27 kap ta' stat jew ta' gvern tal-UE "Ninsabu determinati li nibqgħu magħqudin u li naħdmu fil-qafas tal-UE biex nindirizzaw l-isfidi tas-seklu 21 u nsibu soluzzjonijiet fl-interess tan-nazzjonijiet u tal-popli tagħna," qalu s-27 mexxej fid-dikjarazzjoni konġunta tagħhom wara l-laqgħa informali tad-29 ta' Ġunju. Huma talbu wkoll lill-gvern tar-Renju Unit biex jinnotifika lill-Kunsill Ewropew bl-intenzjoni tiegħu li joħroġ mill-UE malajr kemm jista' jkun.Is-27 mexxej ser jerġgħu jiltaqgħu f'Settembru 2016 biex ikomplu t-taħditiet dwar il-futur tal-UE. Laqgħa informali tas-27 - Brussell, 29 ta' Ġunju 2016 - Dikjarazzjoni
Kummenti mill-President Donald Tusk wara l-laqgħa informali tas-27 kap ta' stat jew ta' gvern tal-UE
28 ta' Ġunju
Filmat tal-punti ewlenin tal-Kunsill Ewropew, 28 ta' Ġunju 2016
Il-Kunsill Ewropew iddiskuta l-eżitu tar-referendum tar-Renju Unit tat-23 ta' Ġunju 2016
Kunsill Ewropew, 28 ta' Ġunju 2016Il-Kunsill Ewropew iffoka fuq l-eżitu tar-referendum tar-Renju Unit. Il-Prim Ministru David Cameron spjega s-sitwazzjoni fir-Renju Unit wara r-referendum. Dan kien segwit mill-ewwel skambju ta’ fehmiet. "Il-mexxejja jifhmu li issa jinħtieġ xi żmien biex is-sitwazzjoni fir-Renju Unit terġa' tiġi għan-normal. Iżda huma jistennew ukoll li l-gvern tar-Renju Unit jispeċifika l-intenzjonijiet tiegħu mill-aktar fis possibbli," qal il-President Tusk fil-konferenza stampa wara l-laqgħa. Kunsill Ewropew, 28-29 ta' Ġunju 2016
Kummenti mill-President Donald Tusk wara l-laqgħa tal-Kunsill Ewropew tat-28 ta’ Ġunju 2016 ×
24 ta' Ġunju
Dikjarazzjoni għall-istampa mill-President Donald Tusk dwar l-eżitu tar-referendum tar-Renju Unit
Dikjarazzjoni għall-istampa mill-President Donald Tusk dwar l-eżitu tar-referendum tar-Renju Unit"Aħna ninsabu lesti għal dan ix-xenarju negattiv. Mhu ser ikun hemm l-ebda vojt ġuridiku," qal il-President Donald Tusk wara r-riżultati uffiċjali tar-referendum tar-Renju Unit.
Dikjarazzjoni konġunta tal-mexxejja tal-UE u l-Presidenza Netherlandiża dwar ir-riżultat tar-referendum tar-Renju Unit“Fi process ħieles u demokratiku, il-poplu Brittanniku esprima r-rieda tiegħu li joħroġ mill-Unjoni Ewropea. Aħna jiddispjaċina minn din id-deċiżjoni iżda nirrispettawha,” qalu l-President Tusk, il-President Juncker, il-President Schulz u l-Prim Ministru Netherlandiż Rutte fid-dikjarazzjoni konġunta tagħhom.“Kif ġie maqbul, is-‘Soluzzjoni l-Ġdida għar-Renju Unit fi ħdan l-Unjoni Ewropea’, li ntlaħqet fil-Kunsill Ewropew fit-18 u d-19 ta' Frar 2016, issa mhijiex se tidħol fis-seħħ u ma tibqax teżisti. Mhu se jkun hemm l-ebda negozjazzjoni mill-ġdid,” żiedu jgħidu. Dikjarazzjoni mill-mexxejja tal-UE u l-Presidenza Netherlandiża dwar l-eżitu tar-referendum tar-Renju Unit
23 ta' Ġunju
Patt ġdid għar‑Renju Unit fl‑UE
Intlaħaq qbil dwar patt ġdid għar-Renju Unit fl-UE fil-Kunsill Ewropew tat-18-19 ta' Frar
Ir-referendum fir-Renju UnitFit-23 ta’ Ġunju 2016 il-maġġoranza taċ-ċittadini tar-Renju Unit ivvotat biex titlaq mill-Unjoni Ewropea. Il-votazzjoni saret wara negozjati intensi dwar ftehim li kien isaħħaħ l-istatus speċjali tal-Gran Brittanja fl-UE. In-negozjati ta' qabel ir-referendum tar-Renju Unit dwar l-UE - kronoloġija
Riżultat uffiċjali tar-referendum dwar l-UE ×